Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: Megállapodást kihirdetõ 1994. évi I. törvény 3. §-ával összhangban a kémiai biztonságról szóló 2000. évi XXV. törvénnyel együtt a Tanácsnak az egyes veszélyes anyagok és
Paragraph Index: 2819

3. § Az R. 1. számú melléklete 20. pontja helyébe a következõ rendelkezés lép: (Vegyi anyag, anyagcsoport, illetve készítmény megnevezése Korlátozás területe, módja) ... „20. Arzénvegyületek 20.1. Az alábbi területeken nem használhatók fel sem önmagukban, sem készítmények összetevõjeként: 20.1.1. mikroorganizmusok, növények vagy állatok által okozott elszennyezõdés megelõzésére: — csónaktesteknél, — rácsoknál, bójáknál, hálóknál és bármely más, a halászatban, hal- és ráktenyészetben használt eszköznél és berendezésnél, — bármely teljesen vagy részlegesen víz alá merülõ eszköznél és berendezésnél. 20.1.2. faanyagok tartósítószereként. Az így kezelt faanyagok továbbá nem hozhatók forgalomba; 20.1.3. A 20.1.1. és a 20.1.2. pontban foglaltakat az alábbi eltérésekkel kell alkalmazni: 20.1.3.1. fa konzerválásához használt anyagokra és készítményekre vonatkozóan: kizárólag vákuum vagy nyomás alatt mûködõ ipari berendezésekben alkalmazhatóak fa impregnálására, amennyiben ezek a réz, a króm és az arzén (CCA) C-típusú szervetlen vegyületeinek oldatai. Az ilyen módon kezelt fa addig nem hozható forgalomba, amíg a tartósítószer teljesen meg nem kötött. 2004/56. szám (Vegyi anyag, anyagcsoport, illetve készítmény megnevezése Korlátozás területe, módja) 20.1.3.2. a 20.1.3.1. pont szerint ipari berendezésekben CCA oldatokkal kezelt fa forgalomba hozható foglalkozásszerû és ipari célokra, feltéve, hogy a faszerkezet épsége garantálja a lakosság és a haszonállatok biztonságát, és a lakosság vonatkozásában a bõrrel való érintkezés a termék alkalmazása során nem valószínû: — köz-, hivatali, és mezõgazdasági épületekben, valamint ipartelepeken építési faanyagként, — hidaknál és hídépítésnél, — édes és sós (brakk) vizekben építési faanyagként, pl. hullámtörõ gátaknál, mólóknál és hidaknál, — zajvédelemnél, — lavina szabályozásnál, — utak biztonsági kerítésénél és korlátainál, — kerek, leháncsolt fenyõ oszlopokból készült, haszonállatok õrzésére szolgáló kerítéseknél, — talajmegkötõ szerkezeteknél, — elektromos és telekommunikációs távvezeték póznákhoz, — földalatti vasúti talpfákhoz. A veszélyes anyagok és készítmények osztályzásával, csomagolásával és címkézésével kapcsolatos jogszabályi rendelkezések megfelelõ alkalmazása mellett minden egyes piaci forgalomba hozott kezelt faanyagon a következõ feliratot fel kell tüntetni: „Kizárólag foglalkozásszerûen, ipari létesítményekben és ipari célra használható, arzént tartalmaz.” Ezenfelül valamennyi forgalomba hozott faanyag csomagolásán a következõ címkét is el kell helyezni: „Viseljen kesztyût a faanyag kezelésekor! Viseljen porszûrõ maszkot és szemvédõt a fa vágásakor vagy aprításakor! A keletkezõ hulladékot veszélyes hulladékként az erre jogosultak kezelhetik!” 20.1.3.3. A 20.1.3.1. és a 20.1.3.2. pontokban felsorolt kezelt fát nem lehet használni: — bármilyen célú lakóház építéséhez, — semmiféle olyan mûvelethez, ahol a bõrrel való ismétlõdõ érintkezés kockázata fennáll, — tengervízben, — haszonállatok õrzésére szolgáló kerítésen és építõfán kívül semmilyen mezõgazdasági célra, a 20.1.3.2. pontnak megfelelõen, — semmiféle olyan termék készítéséhez, ahol a kezelt fa emberi vagy állati fogyasztásra szánt közbülsõ vagy végtermékkel érintkezésbe kerülhet. 20.2. Nem használhatók fel sem önmagukban, sem készítmények összetevõjeként a felhasználás módjától függetlenül, ipari vizek kezelésekor.”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes